b'\n_START_ARTICLE_\nMare de D\xc3\xa9u del Carme de Claret\n_START_SECTION_\nDescripci\xc3\xb3\n_START_PARAGRAPH_\nPetita esgl\xc3\xa9sia d\'una nau, de planta rectangular. Tota l\'obra \xc3\xa9s de pedra. La fa\xc3\xa7ana, de pedra de carreu, t\xc3\xa9 una porta acc\xc3\xa9s amb arc apuntat, al costat dret hi ha una placa amb inscripci\xc3\xb3, damunt de la porta una altra tamb\xc3\xa9 amb inscripci\xc3\xb3. Hi ha una finestra geminada d\'arc apuntat i damunt d\'aquesta hi ha una altra en forma d\'estrella. Es remata la fa\xc3\xa7ana una cornisa decorada, damunt de la qual hi ha una creu i dos pinacles. A la paret del costat esquerre de la fa\xc3\xa7ana hi ha dos finestres, una amb arc apuntat i l\'altre amb forma circular i cornisa decorada correguda a la paret dreta.\n_START_SECTION_\nHist\xc3\xb2ria\n_START_PARAGRAPH_\nLa Mare de D\xc3\xa9u del Carme \xc3\xa9s l\'esgl\xc3\xa9sia parroquial de Claret, llogaret d\'Oliola, aturonat a la parti\xc3\xb3 d\'aig\xc3\xbces entre el Llobreg\xc3\xb3s i el Si\xc3\xb3. Per la inscripci\xc3\xb3 que trobem a la fa\xc3\xa7ana de l\'Esgl\xc3\xa9sia sabem que fou manada construir l\'any 1903 per "D. Faust de Dalmases i de Massot, Bar\xc3\xb3 de Bollidor", dedicant-la a la mem\xc3\xb2ria dels seus pares. Actualment a Claret tan sols hi viu una fam\xc3\xadlia, aleshores les activitats religioses d\'aquesta gent es realitzen a Oliola.'